Temeljem članka 60. Statuta Škole za odgoj i obrazovanje - Pula, zaključka Vlade Republike Hrvatske od 23. travnja 2020., *Upute za sprječavanje i suzbijanje epidemije COVID-19 za ustanove ranog i predškolskog odgoja i obrazovanja te osnovnoškolske ustanove u kojima je osigurana mogućnost zbrinjavanje djece rane i predškolske dobi te učenika koji pohađaju razrednu nastavu Hrvatskog zavoda za javno zdravstvo* (u daljnjem tekstu **Upute HZJZ-a**) i *Preporuke za organizaciju rada u razrednoj nastavi i upute za vrednovanje i ocjenjivanje* Ministarstva znanosti i obrazovanja od 25. 5. 2020. godine (u daljnjem tekstu **Preporuke MZO-a**) ravnateljica Škole donosi

# PROVEDBENI PLAN

**otvaranja škole 25. svibnja 2020. godine za učenike osnovne škole**

I.

U cilju unapređenja zaštite učenika, djelatnika škole i ostalih posrednih dionika odgojno-obrazovnog procesa Škole ravnateljica donosi Provedbeni plan za uključivanje svih učenika osnovne škole od 25. svibnja 2020. godine (u daljnjem tekstu: **Provedbeni plan**).

II.

Provedbeni plan zahtijeva sljedeće organizacijske, tehničke i materijalne uvjete i mjere:

1. **Organizacijske mjere i zadatci**
   1. Pripremne radnje za otvaranje škole – učitelji edukacijski rehabilitatori, učiteljici u produženom stručnom postupku, stručna služba Škole i ravnateljica Škole
2. Upoznati roditelje putem web stranice s **Uputama HZJZ-a, Preporuke MZO-a i Provedbenim planom, a telefonski razrednici**

*Izvršitelj zadatka: ravnateljica Škole, razrednici*

*Rok provedbe zadatka: do 22. svibnja 2020. godine*

1. Izvršiti kontaktiranje roditelja putem komunikacijskih kanala o potrebi roditelja:

- za potrebom dolaska u školu učenika

- potrebi prehrane učenika u Školi i

- potrebi organiziranja rada Produženog stručnog postupka u Školi

*Izvršitelj zadatka: razrednici*

*Rok provedbe zadatka: do 21. svibnja 2020. godine*

1. Formiranje razrednih odjela i optimalno korištenje prostora

*Izvršitelj zadatka: ravnateljica škole i stručna služba škole*

*Rok provedbe zadatka: do 22. svibnja 2020. godine*

* 1. Upoznavanje roditelja s mjerama i organizacijom rada u školi

1. Upoznavanje roditelja sa organizacijom rada škole

*Izvršitelj zadatka: razrednica, stručna služba i ravnateljica škole*

*Rok provedbe zadatka: do 22. svibnja 2020. godine*

* 1. Administrativno tehnička služba škole

1. Izvršiti analizu potrebnih sredstava za prehranu, održavanje i higijenu u školi.

*Izvršitelj zadatka: spremačice, kuharice, vozač domar*

*Rok provedbe zadatka : do 22. svibnja 2020. godine*

1. Uskladiti podatke i izvršiti nabavu

*Izvršitelj zadatka: tajnik škole*

*Rok provedbe: 22. svibnja 2020. godine*

1. **Tehničke mjere**
   1. Zadatci za administrativno - tehničku službu Škole
2. Nabava sredstva za dezinfekciju i čišćenje uz podršku osnivača

*Izvršitelj zadatka: tajnica i ravnateljica Škole*

*Rok provedbe zadatka: do 22. svibnja 2020. godine*

1. Priprema, dezinfekcija učionica, wc-a i zajedničkih prostorija**.**

*Izvršitelj zadatka: spremačice*

*Rok provedbe zadatka: do 22. svibnja 2020. godine*

1. Izvršiti nadzor nad provedbom zadataka ovoga plana.

*Izvršitelj zadatka: ravnateljica i tajnica Škole*

*Rok provedbe zadatka: do 22. svibnja 2020. godine*

1. **Mjere provedbe nakon otvaranja škole**
   1. Osigurati prihvat učenika na ulazima u školu prema utvrđenom rasporedu.

*Izvršitelj zadatka: razrednice*

* 1. Na početku nastave održati edukaciju za učenike na jednostavan i prikladan način.

*Izvršitelj zadatka: razrednice, učiteljica produženog boravka i stručna služba škole*

* 1. Osigurati redovito pranje ruku

*Izvršitelj zadatka: razrednici i učitelji produženog stručnog postupka*

* 1. Osigurati provjetravanje i čišćenje prostora

*Izvršitelj zadatka: spremačice*

* 1. Voditi evidenciju o mjerenju tjelesne temperature zaposlenika (Upute HZJZ).

*Izvršitelj zadatka: medicinski tehničar*

* 1. Osigurati da se učenici i naknadno uključe u razrede i produženi stručni postupak

III.

Školski odbor bit će upoznat s ovim Provedbenim planom elektroničkim putem - slanjem Provedbenog plana na e-mail adresu članova Školskog odbora.

IV.

Ovaj Provedbeni plan bit će objavljen na web stranici škole.

KLASA: 602-03/20-06/01

URBROJ: 2168/01-55-58-20-02

Pula, 20. svibnja 2020. MP

Višnja Popović, prof.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ravnateljica